

**Testament hològraf o testament tancat que institueix hereu de cosa certa (quan la cosa certa és un bé moble o immoble concret)** (article 15, primer paràgraf, del Decret legislatiu 79/1990)**[[1]](#endnote-1)**

**Autor: Pere Grimalt Servera**

Jo, .................., amb el document nacional d’identitat núm. .................. (*o l’equivalent si es tracte d’un ciutadà/anà amb nacionalitat diferent a l’espanyola*), resident a .................. des de fa ..................,**[[2]](#endnote-2)**

**Manifest la meva voluntat d’atorgar el testament següent:**

***(Primer supòsit)[[3]](#endnote-3)***

***Clàusula única***. Nomen hereu/hereva de ................ (*descriviu el bé moble o immoble que s’atorga al successor/a*) ................ (*identifiqueu el successor/a*).

..............., ....... de/d’................. de ..............

*(signatura del testador/a)*

***(Segon supòsit)[[4]](#endnote-4)***

***Primer***. Nomen hereu/hereva de ................ (*descripció del bé moble o immoble que s’atorga al successor/a*) ................ (*identifiqueu el successor/a*).

***Segon*.** Nomen hereu/hereva de ................ (*descripció del bé moble o immoble que s’atorga al successor/a*) ................ (*identifiqueu el successor/a*).

..............., ....... de/d’................. de ..............

*(signatura del testador/a)*

***(Tercer supòsit)[[5]](#endnote-5)***

***Primer***. Nomen hereu/hereva universal ................ (*identifiqueu el successor/a*).

***Segon*.** Nomen hereu/hereva de ................ (*descriviu el bé moble o immoble que s’atorga al successor/a*) ................ (*identifiqueu el successor/a*).

..............., ....... de/d’................. de ..............

*(signatura del testador/a)*

1. *El testament hològraf ha d’estar completament redactat a mà per part del testador i ser signat amb expressió del dia, mes i any en que s’atorgui; en canvi, el testament tancat pot ser escrit a mà o per qualsevol mitjà tècnic, inclús pot estar redactat per una tercera persona, però sempre respectant les formalitats previstes als articles 706 i següents del Codi civil.*

   *Normativa aplicable: article 15, primer paràgraf, del Decret legislatiu 79/1990, de 6 de setembre, pel qual s’aprova el Text refós de la Compilació del dret civil de les Illes Balears (*[*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*): “L'hereu o els hereus instituïts només en cosa certa, quan concorrin amb l'hereu o els hereus instituïts sense aquesta assignació, seran considerats simples legataris. Però, si l'hereu únic o tots els hereus instituïts ho són en cosa certa, se’n consideraran legataris d'aquesta i, quant a la resta de l'herència, tindran el caràcter d'hereus universals, per parts iguals si fossin diversos”.*

   *Observació de l’autor: entenc que l’aplicació de l’article 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, pel qual s’aprova el Text refós de la Compilació del dret civil de les Illes Balears, exigeix dues coses: a) que el testador institueixi el successor a títol particular com a hereu (instituir-lo com a legatari impediria l’aplicació de l’art. 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*; en canvi, emprar altres expressions com* deixo*,* dono *o* atribueixo *obligaria a interpretar la voluntat del testador per determinar si realment està instituint un hereu de cosa certa, un legatari o està partint l’herència); b) la institució d’un hereu de cosa certa implica l’aplicació de l’art. 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*; ara bé, si se pot deduir que la voluntat del testador és instituir l’hereu de cosa certa com a simple legatari, llavors ençà, entenc que no resulta aplicable l’article 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, malgrat el testador hagi emprat l’expressió* hereu *per referir-se a un successor a títol particular.* [↑](#endnote-ref-1)
2. *Particularitats a tenir en compte segons el testador:*

   * *Si es tracta d’un mallorquí o menorquí que resideix fora de les illes de Mallorca o de Menorca respectivament, és convenient que especifiqui i justifiqui el seu veïnatge civil.*
   * *Si es tracta d’una persona que no fa més de 10 anys que resideix a l’illa de Mallorca o a l’illa de Menorca, s’ha de demanar quin és el seu veïnatge civil: s’ha de recordar sempre que el veïnatge civil no és el que diu el testador o el notari, sinó el que ve determinat per la llei.*
   * *Si es tracta d’un ciutadà espanyol resident a Espanya, s’ha de tenir en compte el que disposa l’article 9.8 del Codi civil:* *“La successió per causa de mort es regeix per la llei nacional del causant en el moment de la defunció, siguin quins siguin la naturalesa dels béns i el país on estiguin. Tanmateix, les disposicions fetes en testament i els pactes successoris ordenats de conformitat amb la llei nacional del testador o del disposador en el moment d’atorgar-lo conserven la validesa encara que sigui una altra la llei que regeixi la successió* [...]”.
   * *Si es tracta d’un mallorquí o menorquí o d’un ciutadà de nacionalitat diferent a l’espanyola subjectes al Reglament (UE) núm. 650/2012 del Parlament Europeu i del Consell, de 4 de juliol de 2012, relatiu a la competència, la llei aplicable, el reconeixement i l'execució de les resolucions, a l'acceptació i l'execució dels documents públics en matèria de successions* mortis causa *i a la creació d'un certificat successori europeu, resulta imprescindible en el primer cas i convenient en el segon, declarar que designen com a llei aplicable a la seva successió la pròpia de les illes de Mallorca i de Menorca. Tanmateix, aquesta designació pot no ser efectiva; en aquest cas, cal atenir-se a com interpreten els òrgans jurisdiccionals els articles 21, 22, 36 i 38 del Reglament (UE) núm. 650/2012 esmentat.*
   * *Si arran de l’aplicació del Reglament (UE) núm. 650/2012 esmentat, l’aplicació del dret civil de Mallorca i de Menorca respon al fet que resulta, clarament de totes les circumstàncies del cas, que el testador, en el moment d’atorgar el testament, manté un vincle manifestament més estret amb l’illa de Mallorca o de Menorca malgrat no viure-hi, és molt recomanable exposar-ho al testament. Tanmateix, aquesta explicació pot no ser efectiva; en aquest cas, caldrà atenir-se a com interpreten els òrgans jurisdiccionals els articles 21, 22, 36 i 38 del Reglament (UE) núm. 650/2012 esmentat.*

   [↑](#endnote-ref-2)
3. *D’acord amb el que disposa l’article 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, quan l’hereu de cosa certa no concorr amb cap altre tipus d’hereu o ho fa només amb altres hereus de cosa certa, en el primer supòsit, l’hereu de cosa certa tindrà la consideració de legatari de la cosa certa i d’hereu universal respecte a la resta de l’herència.*

   [↑](#endnote-ref-3)
4. *D’acord amb el que disposa l’article 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, quan l’hereu de cosa certa no concorr amb cap altre tipus d’hereu o ho fa només amb altres hereus de cosa certa, en el segon supòsit, els hereus de cosa certa se’n consideraran legataris d’aquesta i, quant a la resta de l’herència, tindran el caràcter d’hereus universals, per parts iguals si fossin diversos.* [↑](#endnote-ref-4)
5. *D’acord amb el que disposa l’article 15* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, en el tercer supòsit, vist que l’hereu de cosa certa concorr amb un altre hereu que no té la consideració d’hereu de cosa certa (sinó, en aquest cas, d’hereu universal), l’hereu de cosa certa només té la consideració de legatari.*

   *Nota: aquest formulari s’ha elaborat gràcies a la col·laboració de la Universitat de les Illes Balears i el Govern de les Illes Balears. L’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.**29E5MV94* [↑](#endnote-ref-5)